《次韵和审言与孙少述会游审言以病不至》
宋代·沈遘

三吴高士厌英躔，乘兴南来得暂延。俗役更思抛吏几，胜游还约泛湖船。

平生慕义如饥渴，自昔论交孰后先。独恨良朋不相对，一吟嘉句重悁悁。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。